
REFERAT DE APROBARE A PROIECTULUI DE HOTĂRÂRE
privind aprobarea actualizării Devizului General aferent obiectivului de investiţii: 

,,Execuţie podeţ canal desecare CCP263 str. Neajlov”

1.Descrierea situaţiei actuale
Situaţia actuală în ceea ce priveşte traversarea canalului CCP263 de strada Neajlov, implică neajunsuri privind circulaţia rutieră şi pietonală în acest punct: îngustarea părţii carosabile pe sectorul traversării canalului, lipsa oricăror elemente de protecţie corespunzătoare (parapete pietonale şi direcţionale), precum şi modalitatea de continuitate a canalului: un provizorat impropriu, tub cu diametru insuficient, deteriorat, care nu asigură debitele de scurgere necesare al apei din canal.

2. Schimbări preconizate şi rezultate aşteptate

Având în vedere situaţia actuală în ceea ce priveşte traversarea canalului CCP263 de strada Neajlov, care prezintă neajunsuri privind circulaţia rutieră şi pietonală în acest punct (îngustarea părţii carosabile pe sectorul traversării canalului, lipsa oricăror elemente de protecţie corespunzătoare (parapete pietonale şi direcţionale), modalitatea de continuitate a canalului: un provizorat impropriu, tub cu diametru insuficient, deteriorat, care nu asigură debitele de scurgere necesare al apei din canal), prin prezentul proiectul se propune execuţia unei structuri de traversare a canalului HCn 1498, de tip podeţ,  care să asigure atât debitul de scurgere al apei din canal, cât şi funcţionalitatea străzii care îl traversează, în concordanţă cu situaţia actuală de pe teren, gospodărie subterană actuală, lăţime actuală a părţii carosabile modernizate, trotuare, etc.

 În conformitate cu prevedereille H.G. nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice  art 7, alin.(6) : 

,,În situaţia în care, după aprobarea indicatorilor tehnico-economici, apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin. (5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori, cu excepţia situaţiilor de actualizare a acestora prevăzute în Legea nr. 500/2002, cu modificările şi completările ulterioare”.

Ca urmare a realizării proiectului, se contează şi pe îmbunatăţirea condiţiilor de circulaţie, astfel, se va asigura pe secţiunea de traversare a canalului, lăţimea părţii carosabile a străzii continuizate, iar structura rutieră pe secţiunea de traversare a canalului va fi similară, ca îmbrăcăminte, structurii rutiere adoptate la modernizarea străzii. 


3. Concluzii  

Urmare a celor prezentate mai sus, având în vedere importanţa investiţiilor în domeniul apă-canal propuse pentru municipiul Timişoara, consider necesară şi oportună promovarea  proiectului de hotărâre  privind privind aprobarea actualizării Devizului General aferent obiectivului de investiţii:,,Execuţie podeţ canal desecare CCP263 str. Neajlov”.

